Kuulutus vireilläolosta: Kalastuslain 54 § mukainen kalastusrajoitushakemus

**Asia ja hakemuksen sisältö**

Hindsby fiskelag on hakenut 8.5.2025 Varsinais-Suomen elinkeino-, liikenne- ja ympäristökeskukseen saapuneessa hakemuksessaan onki- pilkki- ja viehekalastuskieltoa Gloet-merenlahteen Simsalön saaressa (Sipoo). Hakemuksen perusteluna on kalakannan turvaaminen. Lahti on tärkeä kalojen kutupaikka. Kieltoa haetaan ajalle 1.5.2025 – 31.4.2035.

Lausuntojen, muistutusten ja mielipiteiden esittäminen

Varsinais-Suomen elinkeino-, liikenne- ja ympäristökeskus varaa hallintolain (434/2003) 41 §:n mukaisesti vaikuttamismahdollisuuden myös muille, kuin asianosaisille hallintolain 62 §:n mukaisella yleistiedoksiannolla.

Niille, joiden oikeutta tai etua asia saattaa koskea (asianosainen), varataan tilaisuus tehdä muistutuksia, ennen kuin asia ratkaistaan. Muilla kuin asianosaisilla on mahdollisuus ilmaista mielipiteensä asiasta.

Lausunnot, muistutukset ja mielipiteet tulee toimittaa kirjallisena 11.7.2025 klo 16:15 mennessä sähköpostitse kirjaamo.varsinais-suomi@ely-keskus.fi.

Nähtävänäpito ja tiedoksisaantipäivä

Tämä vireilläolokuulutus on julkaistu ELY-keskuksen verkkosivulla 26.5.2025 ([www.ely-keskus.fi](http://www.ely-keskus.fi) > Etusivu > Ajankohtaista > Kuulutukset ja ilmoitukset > Alueellista tietoa, valitse: Varsinais-Suomi).

Tiedoksisaannin katsotaan tapahtuneen seitsemäntenä päivänä tämän yleistiedoksiantoa koskevan ilmoituksen julkaisemisesta.

Tämä vireilläolokuulutus sekä liitteet pidetään nähtävillä 11.7.2025 asti.

Lisätiedot

Kalastusmestari Vesa Vanninen puh. 029 029 095, sähköposti etunimi.sukunimi@ely-keskus.fi

Liitteet Kartta

